Diari Oficial de la Generalitat Valenciana


Sumari del DOGV 9845, del 09-05-2024 (2024/4059)

Extracte de la Resolució d'11 d'abril de 2024, de la vicerectora d'Estudiantat i Vida Saludable de la Universitat Jaume I de Castelló, per la qual es convoquen ajudes per a l'organització d'activitats socioculturals o d'especial interés per a les associacions universitàries o grups formats per estudiantat de la Universitat Jaume I per al curs 2023-2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9845

Data del DOGV
:   09-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4059


Data del document
:   18-04-2024

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I

Extracte de la Resolució d'11 d'abril de 2024, de la vicerectora d'Estudiantat i Vida Saludable de la Universitat Jaume I de Castelló, per la qual es convoquen ajudes per a l'organització d'activitats socioculturals o d'especial interés per a les associacions universitàries o grups formats per estudiantat de la Universitat Jaume I per al curs 2023-2024. [2024/4059]  
BDNS(Identif.):758884  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/758884)  
  
Primer. Beneficiaris  
a) Les associacions inscrites en el Registre d'associacions de la Universitat Jaume I.  
b) Grups d'alumnes d'estudis oficials de la Universitat Jaume I formats per un mínim de cinc persones. Aquesta activitat haurà d'anar avalada pel professorat del grau. No podrà dissoldre's el grup fins que haja transcorregut el termini de prescripció previst en els articles 39 i 65 de la Llei 38/2003, de 17 de novembre, de subvencions.  
  
Segon. Finalitat  
L'objecte d'aquesta convocatòria és facilitar a les associacions universitàries inscrites en el Registre d'associacions de la Universitat Jaume I o grups d'estudiantat de la Universitat Jaume I a fi que organitzen activitats socioculturals de caràcter nacional i/o internacional d'interés acadèmic i/o relacionat amb una o diverses àrees de coneixement dels graus impartits en les diferents facultats o escola de la Universitat Jaume I.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests ajudes és de 5.000 €.  
  
Cinquè. Termini de presentació de sol·licituds  
El termini de presentació de sol·licituds serà de deu dies hàbils des de l'endemà de la publicació de l'extracte de la convocatòria en el Diari Oficial de la Generalitat Valenciana.  
  
Castelló de la Plana, 18 d'abril de 2024. La vicerectora d'Estudiantat i Vida Saludable (p. d. R 24.05.2022; DOGV 9349; 27.05.2022): Mª del Carmen Pastor Verchili.